CELEX: 62019TA0164
Language: da
Date: 2021-07-14 00:00:00
Title: Sag T-164/19: Rettens dom af 14. juli 2021 — AQ mod eu-LISA [Personalesag – midlertidigt ansatte – sygeorlov – opsigelse af kontrakt uden varsel – ansættelsesvilkårenes artikel 16 – ansættelsesvilkårenes artikel 48, litra b) – omsorgspligt – artikel 34 i chartret om grundlæggende rettigheder – ansvar – økonomisk skade – ikke-økonomisk skade – årsagsforbindelse]

6.9.2021   
            
            
               DA
            
            
               Den Europæiske Unions Tidende
            
            
               C 357/19
            
         
      Rettens dom af 14. juli 2021 — AQ mod eu-LISA
      (Sag T-164/19) (1)
      
      (Personalesag - midlertidigt ansatte - sygeorlov - opsigelse af kontrakt uden varsel - ansættelsesvilkårenes artikel 16 - ansættelsesvilkårenes artikel 48, litra b) - omsorgspligt - artikel 34 i chartret om grundlæggende rettigheder - ansvar - økonomisk skade - ikke-økonomisk skade - årsagsforbindelse)
      (2021/C 357/29)
      Processprog: engelsk
      
         Parter
      
      
         Sagsøger: AQ (ved advokaterne L. Levi og N. Flandin)
      
         Sagsøgt: Den Europæiske Unions Agentur for den Operationelle Forvaltning af Store IT-systemer inden for Området med Frihed, Sikkerhed og Retfærdighed (eu-LISA) (ved M. Chiodi, som befuldmægtiget, bistået af advokaterne D. Waelbroeck og A. Duron)
      
         Intervenient til støtte for sagsøgte: Rådet for den Europæiske Union (ved R. Meyer og M. Alver, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand dels om annullation af eu-LISA’s afgørelse af 8. maj 2018 om opsigelse af sagsøgerens kontrakt som midlertidigt ansat, dels om erstatning for det tab, som sagsøgeren har lidt som følge af denne afgørelse.
      
         Konklusion
      
      
                  1)
               
               
                  Afgørelsen af 8. maj 2018, hvorved den administrerende direktør for Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) opsagde AQ’s ansættelseskontrakt som midlertidigt ansat, annulleres.
               
            
                  2)
               
               
                  I øvrigt frifindes eu-LISA.
               
            
                  3)
               
               
                  AQ og eu-LISA bærer hver deres egne omkostninger.
               
            
                  4)
               
               
                  Rådet for den Europæiske Union bærer sine egne omkostninger.
               
            
         (1)  EUT C 164 af 13.5.2019.